מגילה פרק שני הקורא את המגילה למפרע

(מגילה יז,א)

משנה:

הקורא את המגילה למפרע - לא יצא;

קראה על פה, קראה תרגום בכל לשון - לא יצא;

אבל קורין אותה ללועזות בלע"ז (כל שאינו לשון הקודש נקרא לעז; ולקמן פריך: והא אמרת קראה בכל לשון לא יצא), והלועז ששמע אשורית – יצא;

קראה סירוגין (בגמרא מפרש: קורא מעט ופוסק) ומתנמנם – יצא;

היה כותבהּ, דורשהּ, ומגיההּ (ומתוך כך קוראה): אם כוון לבו – יצא, ואם לאו - לא יצא;

היתה כתובה בסם ובסיקרא ובקומוס ובקנקנתום על הנייר ועל הדפתרא ('דיפתרא' ו'נייר' - מפרש בגמרא) - לא יצא, עד שתהא כתובה אשורית על הספר (קלף) ובדיו.

גמרא:

מנהני מילי (דלמפרע לא יצא)?

אמר רבא: דאמר קרא: [אסתר ט,כז] [קִיְּמוּ וקבל וְקִבְּלוּ הַיְּהוּדִים עֲלֵיהֶם וְעַל זַרְעָם וְעַל כָּל הַנִּלְוִים עֲלֵיהֶם וְלֹא יַעֲבוֹר לִהְיוֹת עֹשִׂים אֵת שְׁנֵי הַיָּמִים הָאֵלֶּה] כִּכְתָבָם וְכִזְמַנָּם [בְּכָל שָׁנָה וְשָׁנָה]; מה זמנם למפרע לא (דאי אפשר שיהא חמשה עשר קודם לארבעה עשר) - אף כתבם למפרע לא.

מידי קריאה כתיבה הכא? עשייה כתיבה, דכתיב לִהְיוֹת עֹשִׂים אֵת שְׁנֵי הַיָּמִים הָאֵלֶּה!?

אלא מהכא: דכתיב: [אסתר ט,כז] וְהַיָּמִים הָאֵלֶּה נִזְכָּרִים וְנַעֲשִׂים [בְּכָל דּוֹר וָדוֹר מִשְׁפָּחָה וּמִשְׁפָּחָה מְדִינָה וּמְדִינָה וְעִיר וָעִיר וִימֵי הַפּוּרִים הָאֵלֶּה לֹא יַעַבְרוּ מִתּוֹךְ הַיְּהוּדִים וְזִכְרָם לֹא יָסוּף מִזַּרְעָם]; איתקש זכירה לעשייה: מה עשייה למפרע לא - אף זכירה למפרע לא.

תנא: '*וכן בהלל וכן בקריאת שמע ובתפלה.*'

הלל מנלן?

רבה אמר דכתיב (תהלים קיג,ג) מִמִּזְרַח שֶׁמֶשׁ עַד מְבוֹאוֹ [מְהֻלָּל שֵׁם ה'] (כשם ששקיעת וזריחת החמה לא יהפכו - כך מהולל שם ה', ולא למפרע);

רב יוסף אמר: (תהלים קיח,כד) זֶה הַיּוֹם עָשָׂה ה' [נָגִילָה וְנִשְׂמְחָה בוֹ] (כסדר היום, שאינו משתנה בשעותיו להיפך, כך למפרע לא);

רב אויא אמר: (תהלים קיג,ב) יְהִי שֵׁם ה' מְבֹרָךְ [מֵעַתָּה וְעַד עוֹלָם] (יהי שם ה' מבורך - כהוייתו יהא הלול השם, וברכתו כסדרו);

ורב נחמן בר יצחק - ואיתימא ר' אחא בר יעקב - אמר מהכא: מֵעַתָּה וְעַד עוֹלָם;

קראית שמע – דתניא: '*קראית שמע – ככתבה* (בלשון הקודש, ולא בלשון אחר)*, דברי רבי; וחכמים אומרים: בכל לשון.*'

מאי טעמא דרבי?

אמר קרא

(מגילה יז,ב)

(דברים ו,ו) וְהָיוּ [הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ] - בהויתן (בלשון הקודש) יהו;

ורבנן מאי טעמא?

אמר קרא (דברים ו,ד) שְׁמַע [יִשְׂרָאֵל ה' אֱלֹהֵינוּ ה' אֶחָד] - בכל לשון שאתה שומע.

ורבי נמי, הא כתיב שְׁמַע?

ההוא מיבעי ליה '*השמע לאזניך מה שאתה מוציא מפיך*'!

ורבנן סברי כמאן דאמר: הקורא את שמע ולא השמיע לאזנו – יצא;

ורבנן נמי, הכתיב וְהָיוּ?

ההוא מיבעי ליה שלא יקרא למפרע (אלמא: קריאת שמע למפרע לא, ומהכא יליף תנא דלעיל טעמא);

ורבי, שלא יקרא למפרע מנא ליה?

מדברים הַדְּבָרִים;

ורבנן - דברים הַדְּבָרִים לא משמע להו.

לימא קסבר רבי כל התורה כולה בכל לשון נאמרה (לקרותה בכל לשון, ולכן איצטריך בקריאת שמע וְהָיוּ), דאי סלקא דעתך בלשון הקודש נאמרה - למה לי למכתב וְהָיוּ?

אצטריך (וְהָיוּ): סלקא דעתך שְׁמַע (בכל לשון שאתה שומע) כרבנן - כתב רחמנא וְהָיוּ;

לימא קסברי רבנן: כל התורה בלשון הקודש נאמרה, דאי סלקא דעתך בכל לשון נאמרה - למה לי למכתב שְׁמַע?

איצטריך: סלקא דעתך אמינא וְהָיוּ כרבי - כתב רחמנא שְׁמַע.

תפלה מנא לן?

דתניא: 'שמעון הפקולי (יש אומרים שמשתכר בצמר גפן, שנקרא פקולא) הסדיר שמונה עשרה ברכות לפני רבן גמליאל על הסדר ביבנה (כמשפט המקראות, וכדיליף לקמן).'

אמר רבי יוחנן - ואמרי לה במתניתא תנא: '*מאה ועשרים זקנים ובהם כמה נביאים תיקנו שמונה עשרה ברכות על הסדר*'.

תנו רבנן: 'מנין שאומרים אבות?

שנאמר (תהלים כט,א) [מִזְמוֹר לְדָוִד] הָבוּ לַה' בְּנֵי אֵלִים [הָבוּ לַה' כָּבוֹד וָעֹז] (הזכירו לפניו את אילי הארץ);

ומנין שאומרים גבורות?

שנאמר: הָבוּ לַה' כָּבוֹד וָעֹז;

ומנין שאומרים קדושות?

שנאמר: (תהלים כט,ב) הָבוּ לַה' כְּבוֹד שְׁמוֹ הִשְׁתַּחֲווּ לַה' בְּהַדְרַת קֹדֶשׁ (סיפיה דקרא בְּהַדְרַת קֹדֶש)';

ומה ראו לומר בינה אחר קדושה?

שנאמר: (ישעיהו כט,כג) [כִּי בִרְאֹתוֹ יְלָדָיו מַעֲשֵׂה יָדַי בְּקִרְבּוֹ יַקְדִּישׁוּ שְׁמִי] וְהִקְדִּישׁוּ אֶת קְדוֹשׁ יַעֲקֹב וְאֶת אֱלֹהֵי יִשְׂרָאֵל יַעֲרִיצוּ, וסמיך ליה (ישעיהו כט,כד) וְיָדְעוּ תֹעֵי רוּחַ בִּינָה [וְרוֹגְנִים יִלְמְדוּ לֶקַח];

ומה ראו לומר תשובה אחר בינה?

דכתיב (ישעיהו ו,י) [הַשְׁמֵן לֵב הָעָם הַזֶּה וְאָזְנָיו הַכְבֵּד וְעֵינָיו הָשַׁע פֶּן יִרְאֶה בְעֵינָיו וּבְאָזְנָיו יִשְׁמָע] וּלְבָבוֹ יָבִין וָשָׁב וְרָפָא לוֹ;

אי הכי לימא רפואה בתרה דתשובה?

לא סלקא דעתא, דכתיב (ישעיהו נה,ז) [יַעֲזֹב רָשָׁע דַּרְכּוֹ וְאִישׁ אָוֶן מַחְשְׁבֹתָיו] וְיָשֹׁב אֶל ה' וִירַחֲמֵהוּ וְאֶל אֱלֹהֵינוּ כִּי יַרְבֶּה לִסְלוֹחַ;

ומאי חזית דסמכת אהא - סמוך אהא?

כתב קרא אחרינא: (תהלים קג,ג) הַסֹּלֵחַ לְכָל עֲוֹנֵכִי הָרֹפֵא לְכָל תַּחֲלֻאָיְכִי (תהלים קג,ד) הַגּוֹאֵל מִשַּׁחַת חַיָּיְכִי [הַמְעַטְּרֵכִי חֶסֶד וְרַחֲמִים];

למימרא דגאולה ורפואה בתר סליחה היא? והכתיב וָשָׁב וְרָפָא לוֹ!?

ההוא - לאו רפואה דתחלואים היא, אלא רפואה דסליחה היא;

ומה ראו לומר גאולה בשביעית (ולא רפואה אחר סליחה, כדכתיב קרא: הַסֹּלֵחַ לְכָל עֲוֹנֵכִי הָרֹפֵא לְכָל תַּחֲלֻאָיְכִי)?

אמר רבא: מתוך שעתידין ליגאל בשביעית - לפיכך קבעוה בשביעית.

והאמר מר: 'בששית קולות, בשביעית מלחמות, במוצאי שביעית בן דוד בא'? (שבוע שבן דוד בא בו חלוק משאר שנים, כדאמרינן בפרק 'חלק' (צז,א): שנה ראשונה רעב ולא רעב כו', עד ובשביעית מלחמות, ובמוצאי שביעית בן דוד בא;)

מלחמה נמי אתחלתא דגאולה היא (ואף על גב דהאי גאולה - לאו גאולה דגלות היא, אלא שיגאלנו מן הצרות הבאות עלינו תמיד, דהא ברכת קיבוץ ובנין ירושלים וצמח דוד יש לכל אחת ואחת ברכה לעצמה לבד מגאולה זו; אפילו הכי, כיון דשם גאולה עלה - קבעוה בשביעית);

ומה ראו לומר רפואה בשמינית?

אמר רבי אחא: מתוך שנתנה מילה בשמינית שצריכה רפואה - לפיכך קבעוה בשמינית;

ומה ראו לומר ברכת השנים בתשיעית?

אמר רבי אלכסנדרי: כנגד מפקיעי שערים, דכתיב (תהלים י,טו) שְׁבֹר זְרוֹעַ רָשָׁע [וָרָע תִּדְרוֹשׁ רִשְׁעוֹ בַל תִּמְצָא] (שְׁבֹר זְרוֹעַ רָשָׁע - אלו המייקרין את התבואה ומפקיעין את השער; וממאי דבמפקיעי שערים כתיב - דכתיב בההיא פרשתא [פסוק ט] יֶאֱרֹב בַּמִּסְתָּר כְּאַרְיֵה בְסֻכֹּה יֶאֱרֹב לַחֲטוֹף עָנִי ... וכי הליסטים אורב את העני? והלא את העשיר הוא אורב!? - אלא במפקיעי שערים הכתוב מדבר, שרוב דעתם לעניים הוא, וקא בעי דוד רחמי עלה דמילתא: שְׁבֹר זְרוֹעַ רָשָׁע ותן שובע בעולם - ובכך זרועו שבור, וָרָע תִּדְרוֹשׁ רִשְׁעוֹ בַל תִּמְצָא - וזה שהיה בדעתו להיות רשע, כשתדרוש רשעו לא תמצא עוְלָה: שלא הספיק לעשותהּ), ודוד כי אמרה - בתשיעית (בפרשה תשיעית) אמרה (ואם תאמר שמינית היא - אשרי ולמה רגשו גויים תרתי פרשתא היא);

ומה ראו לומר קיבוץ גליות לאחר ברכת השנים?

דכתיב: (יחזקאל לו,ח) וְאַתֶּם הָרֵי יִשְׂרָאֵל עַנְפְּכֶם תִּתֵּנוּ וּפֶרְיְכֶם תִּשְׂאוּ לְעַמִּי יִשְׂרָאֵל כִּי קֵרְבוּ לָבוֹא (אלמא: קיבוץ גליות בעת ברכת השנים היא);

וכיון שנתקבצו גליות נעשה דין ברשעים (קודם שנתיישבו בירושלים), שנאמר (ישעיהו א,כה) וְאָשִׁיבָה יָדִי עָלַיִךְ וְאֶצְרֹף כַּבֹּר סִיגָיִךְ [וְאָסִירָה כָּל בְּדִילָיִךְ]; ו(על ידי כך)כתיב (ישעיהו א,כו) וְאָשִׁיבָה שֹׁפְטַיִךְ כְּבָרִאשֹׁנָה וְיֹעֲצַיִךְ כְּבַתְּחִלָּה (כמו לשעבר) [אַחֲרֵי כֵן יִקָּרֵא לָךְ עִיר הַצֶּדֶק קִרְיָה נֶאֱמָנָה] (צִיּוֹן בְּמִשְׁפָּט תִּפָּדֶה וְשָׁבֶיהָ בִּצְדָקָה (ישעיהו א,כז) - לכן סמכם לקבוץ גליות: והשיבה שפטינו וצדקינו במשפט);

וכיון שנעשה דין מן הרשעים - כלו המינים (תלמידי ישו הנוצרי); וכולל זדים עמהם, שנאמר (ישעיהו א,כח) וְשֶׁבֶר פֹּשְׁעִים וְחַטָּאִים יַחְדָּו [וְעֹזְבֵי ה' יִכְלוּ] (לכך סמכו לה ברכת המינים, שנאמר וְעֹזְבֵי ה' - אלו המינים, וְשֶׁבֶר פֹּשְׁעִים - היינו זדים, כדאמר: פשָׁעים - אלו המרדין (יומא לו,ב));

וכיון שכלו - מתרוממת קרן צדיקים, דכתיב (תהלים עה,יא) וְכָל קַרְנֵי רְשָׁעִים אֲגַדֵּעַ תְּרוֹמַמְנָה קַרְנוֹת צַדִּיק,

וכולל גירי הצדק עם הצדיקים, שנאמר (ויקרא יט,לב) מִפְּנֵי שֵׂיבָה תָּקוּם וְהָדַרְתָּ פְּנֵי זָקֵן [וְיָרֵאתָ מֵּאֱלֹהֶיךָ אֲנִי ה'] וסמיך ליה (ויקרא יט,לג) וְכִי יָגוּר אִתְּךָ גֵּר [בְּאַרְצְכֶם לֹא תוֹנוּ אֹתוֹ];

והיכן מתרוממת קרנם?

בירושלים, שנאמר: (תהלים קכב,ו) שַׁאֲלוּ שְׁלוֹם יְרוּשָׁלִָם יִשְׁלָיוּ אֹהֲבָיִךְ;

וכיון שנבנית ירושלים - בא דוד, שנאמר:

(מגילה יח,א)

(הושע ג,ה) אַחַר יָשֻׁבוּ בְּנֵי יִשְׂרָאֵל (לבית המקדש) וּבִקְשׁוּ אֶת ה' אֱלֹהֵיהֶם וְאֵת דָּוִד מַלְכָּם [וּפָחֲדוּ אֶל ה' וְאֶל טוּבוֹ בְּאַחֲרִית הַיָּמִים];

וכיון שבא דוד - באתה תפלה, שנאמר (ישעיהו נו,ז) וַהֲבִיאוֹתִים אֶל הַר קָדְשִׁי וְשִׂמַּחְתִּים בְּבֵית תְּפִלָּתִי [עוֹלֹתֵיהֶם וְזִבְחֵיהֶם לְרָצוֹן עַל מִזְבְּחִי כִּי בֵיתִי בֵּית תְּפִלָּה יִקָּרֵא לְכָל הָעַמִּים];

וכיון שבאת תפלה - באת עבודה, שנאמר עוֹלֹתֵיהֶם וְזִבְחֵיהֶם לְרָצוֹן עַל מִזְבְּחִי;

וכיון שבאת עבודה - באתה תודה, שנאמר (תהלים נ,כג) זֹבֵחַ תּוֹדָה יְכַבְּדָנְנִי [וְשָׂם דֶּרֶךְ אַרְאֶנּוּ בְּיֵשַׁע אֱלֹהִים] (זֹבֵחַ תּוֹדָה - אחר זביחה תן הודאה)

ומה ראו לומר ברכת כהנים אחר הודאה?

דכתיב (ויקרא ט,כב) וַיִּשָּׂא אַהֲרֹן אֶת ידו יָדָיו אֶל הָעָם וַיְבָרְכֵם וַיֵּרֶד מֵעֲשֹׂת הַחַטָּאת וְהָעֹלָה וְהַשְּׁלָמִים.

אימא קודם עבודה?

לא סלקא דעתא, דכתיב וַיֵּרֶד מֵעֲשֹׂת הַחַטָּאת וגו'; מי כתיב 'לעשות'? - מֵעֲשֹׂת כתיב!

ולימרה אחר העבודה?

לא סלקא דעתא, דכתיב זֹבֵחַ תּוֹדָה;

מאי חזית דסמכת אהאי - סמוך אהאי?

מסתברא עבודה והודאה - חדא מילתא היא (אף הודאה - עבודה של מקום הוא);

ומה ראו לומר שים שלום אחר ברכת כהנים?

דכתיב (במדבר ו,כז) וְשָׂמוּ אֶת שְׁמִי עַל בְּנֵי יִשְׂרָאֵל וַאֲנִי אֲבָרֲכֵם - ברכה דהקב"ה שלום, שנאמר (תהלים כט,יא) ה' עֹז לְעַמּוֹ יִתֵּן ה' יְבָרֵךְ אֶת עַמּוֹ בַשָּׁלוֹם;

וכי מאחר דמאה ועשרים זקנים ומהם כמה נביאים תקנו תפלה על הסדר, שמעון הפקולי מאי הסדיר?

שכחום וחזר וסדרום;

מכאן ואילך אסור לספר בשבחו של הקב"ה (בקביעות ברכה), דאמר רבי אלעזר: מאי דכתיב (תהלים קו,ב) מִי יְמַלֵּל גְּבוּרוֹת ה' יַשְׁמִיעַ כָּל תְּהִלָּתוֹ? למי נאה למלל גבורות ה'? - למי שיכול להשמיע כל תהלתו (ואין מי שיכול לספר את כולו; לפיכך אין נראה לספר מדעתו אלא את מה שתקנו חכמים).

אמר רבה בר בר חנה אמר רבי יוחנן: המספר בשבחו של הקב"ה יותר מדאי - נעקר מן העולם, שנאמר (איוב לז,כ) הַיְסֻפַּר לוֹ כִּי אֲדַבֵּר אִם אָמַר אִישׁ כִּי יְבֻלָּע (הכי דריש ליה: היסופר שבחו כולו כי ארבה לו דברי שבח? אם אמר לעשות כך - כי יבולע)

דרש רבי יהודה איש כפר גבוריא, ואמרי לה איש כפר גבור חיל: מאי דכתיב (תהלים סה,ב) לְךָ דֻמִיָּה תְהִלָּה [אֱלֹהִים בְּצִיּוֹן וּלְךָ יְשֻׁלַּם נֶדֶר]? - סמא דכולה משתוקא (מבחר כל הסממנין היא השתיקה: שלא להרבות דברים, והיינו לְךָ דֻמִיָּה תְהִלָּה);

כי אתא רב דימי אמר: אמרי במערבא: מלה בסלע, משתוקא בתרין (אם תרצה לקנות הדבור בסלע - תקנה השתיקה בשתים).

קראה על פה לא יצא:

מנלן?

אמר רבא: אתיא זכירה זכירה: כתיב הכא [אסתר ט,כח] וְהַיָּמִים הָאֵלֶּה נִזְכָּרִים [וְנַעֲשִׂים בְּכָל דּוֹר וָדוֹר מִשְׁפָּחָה וּמִשְׁפָּחָה מְדִינָה וּמְדִינָה וְעִיר וָעִיר וִימֵי הַפּוּרִים הָאֵלֶּה לֹא יַעַבְרוּ מִתּוֹךְ הַיְּהוּדִים וְזִכְרָם לֹא יָסוּף מִזַּרְעָם], וכתיב התם (שמות יז,יד) [וַיֹּאמֶר ה' אֶל מֹשֶׁה] כְּתֹב זֹאת זִכָּרוֹן בַּסֵּפֶר [וְשִׂים בְּאָזְנֵי יְהוֹשֻׁעַ כִּי מָחֹה אֶמְחֶה אֶת זֵכֶר עֲמָלֵק מִתַּחַת הַשָּׁמָיִם]; מה להלן בספר - אף כאן בספר!

וממאי דהאי זכירה - קריאה היא? דלמא עיון בעלמא?

לא סלקא דעתך, דתניא [דומה לספרא בחוקותי פרשתא א ה"ג]: [דברים כה,יז:' *זָכוֹר* [אֵת אֲשֶׁר עָשָׂה לְךָ עֲמָלֵק בַּדֶּרֶךְ בְּצֵאתְכֶם מִמִּצְרָיִם] *- יכול בלב? כשהוא אומר* [דברים כה,יט: וְהָיָה בְּהָנִיחַ ה' אֱלֹהֶיךָ לְךָ מִכָּל אֹיְבֶיךָ מִסָּבִיב בָּאָרֶץ אֲשֶׁר ה' אֱלֹהֶיךָ נֹתֵן לְךָ נַחֲלָה לְרִשְׁתָּהּ תִּמְחֶה אֶת זֵכֶר עֲמָלֵק מִתַּחַת הַשָּׁמָיִם] *לֹא תִּשְׁכָּח - הרי שכחת הלב אמור; הא מה אני מקיים זָכוֹר? – בפה.*'

קראה תרגום בכל לשון (זו ואין צריך לומר זו קתני) לא יצא:

היכי דמי?: אילימא דכתיבה מקרא וקרי לה תרגום - היינו 'על פה'?

לא, צריכא דכתיבה תרגום וקרי לה תרגום.

אבל קורין אותה ללועזות בלעז [והלועז ששמע אשורית – יצא]:

והא אמרת קראה בכל לשון לא יצא?

רב ושמואל, דאמרי תרוייהו: בלעז יווני.

היכי דמי?: אילימא דכתיבה אשורית וקרי לה יוונית - היינו 'על פה'?

אמר רב אחא אמר רבי אלעזר: שכתובה בלעז יוונית.

ואמר רב אחא אמר רבי אלעזר: מנין שקראו הקב"ה ליעקב אֵל? - שנאמר (בראשית לג,כ) [וַיַּצֶּב שָׁם מִזְבֵּחַ] וַיִּקְרָא לוֹ אֵל אֱלֹהֵי יִשְׂרָאֵל; דאי סלקא דעתך למזבח קרא ליה יעקב 'אל' – 'ויקרא לו יעקב' מיבעי ליה!

אלא ויקרא לו - ליעקב – אל; ומי קראו אֵל? - אלהי ישראל.

מיתיבי (לרב ושמואל, דקתני הכא 'יוונית לא יצא'): '*קראה גיפטית, עברית* (לשון עבר הנהר)*, עֵילמית* (לשון עילם)*, מדית, יוונית - לא יצא*'?

הא לא דמיא אלא להא (תירוצא הוא): '*גיפטית לגיפטים, עברית לעברים, עֵילמית לעילמים, יוונית ליוונים – יצא*' (והכי נמי תנן במתניתין: ללועזות בלעז);

אי הכי רב ושמואל אמאי מוקמי לה למתניתין בלעז יוונית? לוקמה בכל לעז? אלא מתניתין כברייתא (כברייתא זו מיתוקמא: קראה בכל לשון, דקתני מתניתין לא יצא - כגון גיפטית למדיים, ומדית לגיפטים, אבל קורין אותו ללועזות בלעז איש כלשונו), וכי איתמר דרב ושמואל – בעלמא.

איתמר רב ושמואל, דאמרי תרוייהו: לעז יווני לכל כשר.

והא קתני '*יוונית ליוונים*' אִין, לכולי עלמא לא?

אינהו דאמור כרבי שמעון בן גמליאל, דתנן [מגילה פ"א מ"ח]: '*רבן שמעון בן גמליאל אומר: אף ספרים לא התירו שיכתבו אלא יוונית*'.

ולימרו 'הלכה כרבי שמעון בן גמליאל'?

אי אמרי 'הלכה כרבי שמעון בן גמליאל', הוה אמינא הני מילי שאר ספרים, אבל מגילה דכתיב בה כִּכְתָבָם [אסתר ט,כז] אימא לא - קא משמע לן.

והלועז ששמע אשורית יצא:

והא לא ידע מאי קאמרי?

מידי דהוה אנשים ועמי הארץ.

מתקיף לה רבינא: אטו אנן הָאֲחַשְׁתְּרָנִים בְּנֵי הָרַמָּכִים [אסתר ח,י: וַיִּכְתֹּב בְּשֵׁם הַמֶּלֶךְ אֲחַשְׁוֵרֹשׁ וַיַּחְתֹּם בְּטַבַּעַת הַמֶּלֶךְ וַיִּשְׁלַח סְפָרִים בְּיַד הָרָצִים בַּסּוּסִים רֹכְבֵי הָרֶכֶשׁ הָאֲחַשְׁתְּרָנִים בְּנֵי הָרַמָּכִים] , מי ידעינן? אלא מצות קריאה ופרסומי ניסא - הכא נמי מצות קריאה ופרסומי ניסא (אף על פי שאין יודעין מה ששומעין, שואלין את השומעין ואומרין מה היא הקרייה הזו, ואיך היה הנס, ומודיעין להן).

קראה סירוגין יצא:

לא הוו ידעי רבנן (תלמידי רבינו הקדוש) מאי '*סירוגין*'; שמעוה לאמתא דבי רבי דקאמרה להו לרבנן דהוי עיילי פסקי פסקי לבי רבי: עד מתי אתם נכנסין סירוגין סירוגין!

לא הוו ידעי רבנן מאי '*חלוגלוגות*' (מין ירק הוא, ושנוי בכמה מקומות במשנה ובברייתא); שמעוה לאמתא דבי רבי דאמרה ליה לההוא גברא דהוה קא מבדר פרפחיני (פיקקל"י בלעז [צמח הרגלה - שטטינזלץ]): עד מתי אתה מפזר חלוגלוגך!

לא הוו ידעי רבנן מאי (משלי ד,ח) סַלְסְלֶהָ וּתְרוֹמְמֶךָּ [תְּכַבֵּדְךָ כִּי תְחַבְּקֶנָּה]; שמעוה לאמתא דבי רבי דהוות אמרה לההוא גברא דהוה מהפך במזייה, אמרה ליה: עד מתי אתה מסלסל בשערך (למדנו שהסלסול לשון חיפוש והיפוך)!

לא הוו ידעי רבנן מאי (תהלים נה,כג) הַשְׁלֵךְ עַל ה' יְהָבְךָ [וְהוּא יְכַלְכְּלֶךָ לֹא יִתֵּן לְעוֹלָם מוֹט לַצַּדִּיק];

אמר רבה בר בר חנה: זימנא חדא הוה אזילנא בהדי ההוא טייעא, וקא דרינא טונא, ואמר לי: שקול יהביך ושדי אגמלאי;

לא הוו ידעי רבנן מאי (ישעיהו יד,כג) [וְשַׂמְתִּיהָ לְמוֹרַשׁ קִפֹּד וְאַגְמֵי מָיִם] וְטֵאטֵאתִיהָ בְּמַטְאֲטֵא הַשְׁמֵד [נְאֻם ה' צְבָאוֹת]; שמעוה לאמתא דבי רבי דהוות אמרה לחברתה: שקולי טאטיתא (אישקופ"א בלעז [מטאטא]) וטאטי ביתא.

תנו רבנן: '*קראה סירוגין יצא,*

(מגילה יח,ב)

*סירוסין* (למפרע, כמו 'סרס את המקרא ודרשהו', וכן '*יצא מחותך או מסורס*' (נדה פ"ג מ"ה, בבלי כח, א)) *לא יצא.*'

רבי מונא אומר משום רבי יהודה: אף בסירוגין, אם שהה כדי לגמור את כולה - חוזר לראש.

אמר רב יוסף: הלכה כרבי מונא שאמר משום רבי יהודה.

אמר ליה אביי לרב יוסף: כדי לגמור את כולה - מהיכא דקאי לסיפא? או דלמא מרישא לסיפא?

אמר ליה: מרישא לסיפא, דאם כן נתת דבריך לשיעורין.

אמר ר' אבא, אמר רבי ירמיה בר אבא אמר רב: הלכה כרבי מונא; ושמואל אמר: אין הלכה כרבי מונא.

בסורא מתנו הכי, בפומבדיתא מתנו הכי: אמר רב כהנא אמר רב: הלכה כרבי מונא ושמואל אמר אין הלכה כרבי מונא.

רב ביבי מתני איפכא: רב אמר אין הלכה כרבי מונא, ושמואל אמר הלכה כרבי מונא.

אמר רב יוסף: נקוט דרב ביבי בידך, דשמואל הוא דחייש ליחידאה (במקום שהיחיד מחמיר ורבים מקילין), דתנן [יבמות פ"ד מ"ט]: '*שומרת יבם* (מצפה ליבמה, ומצוה בגדול ליבם) *שקידש אחיו את אחותה* (בא אחד מן האחין וקידש את אחותה של יבמה אחר שנפלה היבמה לפניהן)*: משום רבי יהודה בן בתירה אמרו: אומרים לו 'המתן* (מלכונסה) *עד שיעשה אחיך הגדול מעשה* (ביבמתו: או לחלוץ או ליבם, אבל בעוד היבמה לפני כולן לחלוץ או לייבם - הרי היא לכל אחד כאשתו על ידי זיקת יבום, ואסור באחותה משום אחות אשה, דקסבר: יש זיקה אפילו בתרי, וכל שכן בחד, ופליגי רבנן עליה, ואמרי: הואיל ושני אחים הן - אין זיקתו מיוחדת להיות מוטלת על אחד מהן להיות כאשתו, ומותר באחותה)'; אמר שמואל: הלכה כרבי יהודה בן בתירה.

תנו רבנן: '*השמיט בה סופר אותיות או פסוקין וקראן הקורא* (דילג בה הסופר פסוק אחד, וקראן הקורא) *כמתורגמן המתרגם* (על פה) *– יצא*'.

מיתיבי: '*היו בה אותיות מטושטשות או מקורעות, אם רשומן ניכר – כשרה, ואם לאו – פסולה*'!?

לא קשיא: הא בכולה, הא במקצתה.

תנו רבנן: '*השמיט בה הקורא פסוק אחד - לא יאמר "אקרא את כולה ואחר כך אקרא אותו פסוק", אלא קורא מאותו פסוק ואילך;*

*נכנס לבית הכנסת ומצא צבור שקראו חציה - לא יאמר "אקרא חציה עם הצבור ואחר כך אקרא חציה", אלא קורא אותה מתחילתה ועד סופה.*'

מתנמנם יצא:

היכי דמי '*מתנמנם*'?

אמר רב אשי: נים ולא נים, תיר (ער) ולא תיר: דקרו ליה ועני, ולא ידע לאהדורי סברא (דבר הבא מבינת הלב), וכי מדכרו ליה – מידכר.

היה כותבהּ דורשהּ ומגיההּ, אם כוון לבו - יצא:

היכי דמי?: אי דקא מסדר פסוקא פסוקא (על פה) וכתב לה (וקתני: יצא - על ידי קריאת אותו סידור), כי כוון לבו מאי הוי? '*על פה*' הוא! אלא דכתב פסוקא פסוקא וקרי ליה - ומי יצא? והאמר רבי חלבו אמר רב חמא בר גוריא אמר רב: הלכה כדברי האומר 'כולה' (כולה צריך לקרות, ופליגי בה תנאי במתניתין מהיכן קורא אדם את המגילה ויוצא בה ידי חובתו: רבי מאיר אומר: כולה, רבי יהודה אומר: מאיש יהודי)! ואפילו למאן דאמר מ-אִישׁ יְהוּדִי [הָיָה בְּשׁוּשַׁן הַבִּירָה וּשְׁמוֹ מָרְדֳּכַי בֶּן יָאִיר בֶּן שִׁמְעִי בֶּן קִישׁ אִישׁ יְמִינִי אסתר ב,ה] - צריכה שתהא כתובה כולה!?

אלא דמנחה מגילה קמיה (ומעתיק ממנה) וקרי לה מינה פסוקא פסוקא וכתב לה.

לימא (מתניתין דקתני יצא, וליכא לאוקמה אלא במעתיק מן הכתב) מסייע ליה לרבה בר בר חנה, דאמר רבה בר בר חנה אמר רבי יוחנן: אסור לכתוב אות אחת שלא מן הכתב, דלמא דאתרמי ליה אתרמויי (לעולם מותר לכתוב בלא העתק, ומתניתין - דאתרמי ליה מגילה ומעתיק ממנה, ואיצטריך לאשמעינן דהיכא דמעתיק ממנה, אם כוון לבו - יצא).

גופא: אמר רבה בר בר חנה אמר רבי יוחנן: אסור לכתוב אות אחת שלא מן הכתב.

מיתיבי: '*אמר רבי שמעון בן אלעזר: מעשה ברבי מאיר שהלך לעבר שנה בעסיא, ולא היה שם מגילה, וכתבה מלבו וקראה*'!

אמר רבי אבהו שאני רבי מאיר, דמיקיים ביה (משלי ד,כה) [עֵינֶיךָ לְנֹכַח יַבִּיטוּ] וְעַפְעַפֶּיךָ יַיְשִׁרוּ נֶגְדֶּךָ;

אמר ליה רמי בר חמא לרבי ירמיה מדפתי: מאי וְעַפְעַפֶּיךָ יַיְשִׁרוּ נֶגְדֶּך?

אמר לו: אלו דברי תורה, דכתיב בהו (משלי כג,ה) התעוף הֲתָעִיף עֵינֶיךָ בּוֹ וְאֵינֶנּוּ [כִּי עָשֹׂה יַעֲשֶׂה לּוֹ כְנָפַיִם כְּנֶשֶׁר ועיף יָעוּף הַשָּׁמָיִם] (אם תכפול עיניך ממנה - הרי היא משתכחת ממך כהרף עין), ואפילו הכי מיושרין הן אצל רבי מאיר.

רב חסדא אשכחיה לרב חננאל דהוה כתב ספרים שלא מן הכתב, אמר ליה: ראויה כל התורה כולה ליכתב על פיך, אלא כך אמרו חכמים: אסור לכתוב אות אחת שלא מן הכתב.

מדקאמר 'כל התורה כולה ראויה שתיכתב על פיך', מכלל דמיושרין הן אצלו! והא רבי מאיר כתב!

שעת הדחק שאני.

אביי שרא לדבי בר חבו (מוכר תפילין הוה, כדאמרינן בבבא מציעא (כט,ב): תפילין דבי בר חבו שכיחי) למיכתב תפלין ומזוזות שלא מן הכתב; כמאן?

כי האי תנא, דתניא: '*רבי ירמיה אומר משום רבינו: תפלין ומזוזות נכתבות שלא מן הכתב, ואין צריכות שרטוט*'!

והלכתא (כך הלכה למשה מסיני): תפלין אין צריכין שרטוט, מזוזות צריכין שרטוט, אידי ואידי נכתבות שלא מן הכתב; מאי טעמא? מיגרס גריסין (שגורות בפי הכל).

היתה כתובה בסם [ובסיקרא ובקומוס ובקנקנתום על הנייר ועל הדפתרא - לא יצא, עד שתהא כתובה אשורית על הספר ובדיו]:

סם = סמא (זרניך [ארסן – בן שושן] בלשון קודש, אורפמניט"ו בלעז [צהוב – משה קטן]);

סקרא?

אמר רבה בר בר חנה: 'סקרתא' שמה (צבע אדום שצובעין בו תריסין);

קומוס = קומא (שרף אילן);

(מגילה יט,א)

קנקנתום = חרתא דאושכפי (סם שצובעין בו מנעלים שחורין);

דיפתרא - דמליח וקמיח (במים) ולא עפיץ (מעובד בעפצים, שקורין גל"ש);

נייר = מחקא (מן עשבים, עשוי על ידי דבק).

עד שתהא כתובה אשורית:

דכתיב [אסתר ט,כז] [קִיְּמוּ וקבל וְקִבְּלוּ הַיְּהוּדִים עֲלֵיהֶם וְעַל זַרְעָם וְעַל כָּל הַנִּלְוִים עֲלֵיהֶם וְלֹא יַעֲבוֹר לִהְיוֹת עֹשִׂים אֵת שְׁנֵי הַיָּמִים הָאֵלֶּה] כִּכְתָבָם וְכִזְמַנָּם [בְּכָל שָׁנָה וְשָׁנָה].

על הספר ובדיו:

מנלן?

אתיא כתיבה כתיבה: כתיב הכא (אסתר ט,כט) וַתִּכְתֹּב אֶסְתֵּר הַמַּלְכָּה [בַת אֲבִיחַיִל וּמָרְדֳּכַי הַיְּהוּדִי אֶת כָּל תֹּקֶף לְקַיֵּם אֵת אִגֶּרֶת הַפּוּרִים הַזֹּאת הַשֵּׁנִית], וכתיב התם (ירמיהו לו,יח) וַיֹּאמֶר לָהֶם בָּרוּךְ מִפִּיו יִקְרָא אֵלַי אֵת כָּל הַדְּבָרִים הָאֵלֶּה וַאֲנִי כֹּתֵב עַל הַסֵּפֶר בַּדְּיוֹ.

משנה:

בן עיר (שזמנו בארבעה עשר) שהלך לכרך (שזמנו בחמשה עשר), ובן כרך שהלך לעיר:

אם עתיד לחזור למקומו (מפרש בגמרא) - קורא כמקומו (כחובת מקומו, בן עיר בארבעה עשר, בן כרך בחמשה עשר);

ואם לאו - קורא עמהן;

ומהיכן קורא אדם את המגילה ויוצא בה ידי חובתו?

רבי מאיר אומר: כולה;

רבי יהודה אומר: מ-אִישׁ יְהוּדִי [הָיָה בְּשׁוּשַׁן הַבִּירָה וּשְׁמוֹ מָרְדֳּכַי בֶּן יָאִיר בֶּן שִׁמְעִי בֶּן קִישׁ אִישׁ יְמִינִי אסתר ב,ה] ;

רבי יוסי אומר: מ-אַחַר הַדְּבָרִים הָאֵלֶּה [גִּדַּל הַמֶּלֶךְ אֲחַשְׁוֵרוֹשׁ אֶת הָמָן בֶּן הַמְּדָתָא הָאֲגָגִי וַיְנַשְּׂאֵהוּ וַיָּשֶׂם אֶת כִּסְאוֹ מֵעַל כָּל הַשָּׂרִים אֲשֶׁר אִתּוֹ [אסתר ג,א]].

גמרא:

אמר רבא: לא שנו (דבן כרך שהלך לעיר ועתיד לחזור למקומו קורא בחמשה עשר ולא בארבעה עשר) אלא שעתיד לחזור בלילי י"ד (אם קודם עמוד השחר יצא מן העיר - הוא דקתני שאינו צריך לקרות עמהן בלילי ארבעה עשר, אף על פי שעודנו שם, הואיל וביום לא יהיה שם - אין זה אפילו פרוז בן יומו), אבל אין עתיד לחזור בלילי ארבעה עשר - קורא עמהן (לצאת משם בלילה - דהשתא הוי פרוז לאותו יום - אף על פי שעתיד לחזור למחר ליום אחד - נקרא פרוז, וקורא עמהן בין בלילי ארבעה עשר בין בארבעה עשר; והוא הדין לבן עיר שהלך לכרך: אם עתיד לחזור בלילי חמשה עשר - שלא יהא שם ביום חמשה עשר - לא הוי מוקף ליומו, וקורא בארבעה עשר כחובת מקומו, ואף על פי שהוא בכרך! אבל אין עתיד לחזור בלילי חמשה עשר - אין צריך לקרותה בארבעה עשר, וממתין וקורא עמהן, אף על פי שסופו לחזור לאחר זמן).

אמר רבא: מנא אמינא לה? - דכתיב (אסתר ט,יט) עַל כֵּן הַיְּהוּדִים הפרוזים הַפְּרָזִים הַיֹּשְׁבִים בְּעָרֵי הַפְּרָזוֹת [עֹשִׂים אֵת יוֹם אַרְבָּעָה עָשָׂר לְחֹדֶשׁ אֲדָר שִׂמְחָה וּמִשְׁתֶּה וְיוֹם טוֹב וּמִשְׁלוֹחַ מָנוֹת אִישׁ לְרֵעֵהוּ]; מכדי כתיב הַיְּהוּדִים הַפְּרָזִים, למה לי למיכתב הַיֹּשְׁבִים בְּעָרֵי הַפְּרָזוֹת? הא קא משמע לן: דפרוז בן יומו נקרא פרוז.

אשכחן פרוז, מוקף מנא לן (דמשום ההוא יומא חשיב כוותייהו)?

סברא הוא: מדפרוז בן יומו קרוי פרוז - מוקף בן יומו קרוי מוקף!

ואמר רבא: '*בן כפר שהלך לעיר* (שהקדים וקרא ליום הכניסה, ואחר כך הלך לעיר והיה שם לילי ארבעה עשר) *- בין כך ובין כך* (אפילו עתיד לחזור ולצאת משם קודם היום) *קורא עמהן* (בלילה)'; מאי טעמא? האי - כבני העיר בעי למקרי (כל הפרזים זמנם בארבעה עשר, בין כפרים בין עיירות), ורבנן הוא דאקילו על הכפרים (להקדים ליום הכניסה) כדי שיספקו מים ומזון לאחיהם שבכרכין; הני מילי (דאקילו עלייהו דאין צריך לחזור ולקרות בארבעה עשר) כי איתיה בדוכתיה (בכפר), אבל כי איתיה בעיר - כבני עיר בעי למקרי.

איתיביה אביי: '*בן כרך שהלך לעיר בין כך ובין כך קורא כמקומו*'; 'בן כרך'? סלקא דעתא? באם עתיד לחזור תליא מילתא!? אלא לאו 'בן כפר'! ולאו תרוצי מתרצת!

תני '*קורא עמהן*' [ולא 'במקומו'].

מהיכן קורא אדם את המגילה [ויוצא בה ידי חובתו? רבי מאיר אומר: כולה; רבי יהודה אומר: מ-אִישׁ יְהוּדִי; רבי יוסי אומר: מ-אַחַר הַדְּבָרִים הָאֵלֶּה]:

תניא: '*רבי שמעון בר יוחאי אומר: מ-בַּלַּיְלָה הַהוּא* [נָדְדָה שְׁנַת הַמֶּלֶךְ וַיֹּאמֶר לְהָבִיא אֶת סֵפֶר הַזִּכְרֹנוֹת דִּבְרֵי הַיָּמִים וַיִּהְיוּ נִקְרָאִים לִפְנֵי הַמֶּלֶךְ][אסתר ו,א]';

אמר רבי יוחנן: וכולן מקרא אחד דרשו: [אסתר ט,כט] וַתִּכְתֹּב אֶסְתֵּר הַמַּלְכָּה [בַת אֲבִיחַיִל] וּמָרְדֳּכַי הַיְּהוּדִי אֶת כָּל תֹּקֶף [לְקַיֵּם אֵת אִגֶּרֶת הַפּוּרִים הַזֹּאת הַשֵּׁנִית] (כָּל תֹּקֶף לְקַיֵּם אֵת אִגֶּרֶת הַפּוּרִים על תוקף הקפיד להזכיר): מאן דאמר 'כולה' - תוקפו של אחשורוש (ומתחילתה היא מדברת בתוקפו - עד סופה);

ומאן דאמר מ-אִישׁ יְהוּדִי - תוקפו של מרדכי; ומאן דאמר מ-אַחַר הַדְּבָרִים הָאֵלֶּה - תוקפו של המן;

ומאן דאמר מ-בַּלַּיְלָה הַהוּא - תוקפו של נס.

רב הונא אמר: מהכא: [אסתר ט,כו: עַל כֵּן קָרְאוּ לַיָּמִים הָאֵלֶּה פוּרִים עַל שֵׁם הַפּוּר עַל כֵּן עַל כָּל דִּבְרֵי הָאִגֶּרֶת הַזֹּאת] וּמָה רָאוּ עַל כָּכָה וּמָה הִגִּיעַ אֲלֵיהֶם (וּמָה רָאוּ – [ש]המגילה נכתבת ונקראת? - להודיע לדורות מה ראו באותו הזמן שעשו מה שעשו, ומפרש: עַל כָּכָה עשו, ולפרש מה הגיע על העושים):

מאן דאמר 'כולה': מה ראה אחשורוש שנשתמש בכלים של בית המקדש? - עַל כָּכָה: משום דחשיב שבעים שנין ולא איפרוק; וּמָה הִגִּיעַ אֲלֵיהֶם? - דקטל ושתי;

ומאן דאמר מ-אִישׁ יְהוּדִי: מה ראה מרדכי דאיקני בהמן? - עַל כָּכָה: דשוי נפשיה עבודה זרה; וּמָה הִגִּיעַ אֲלֵיהֶם? - דאתרחיש ניסא;

ומאן דאמר מ-אַחַר הַדְּבָרִים הָאֵלֶּה: מה ראה המן שנתקנא בכל היהודים? - עַל כָּכָה: משום דמָרְדֳּכַי לֹא יִכְרַע וְלֹא יִשְׁתַּחֲוֶה [אסתר ג,ב]; וּמָה הִגִּיעַ אֲלֵיהֶם? - וְתָלוּ אֹתוֹ וְאֶת בָּנָיו עַל הָעֵץ [אסתר ט,כה];

ומאן דאמר מ-בַּלַּיְלָה הַהוּא, מה ראה אחשורוש להביא את ספר הזכרונות? - עַל כָּכָה: דזמינתיה אסתר להמן בהדיה; וּמָה הִגִּיעַ אֲלֵיהֶם דאתרחיש ניסא!

אמר רב חלבו אמר רב חמא בר גוריא אמר רב: הלכה כדברי האומר כולה; ואפילו למאן דאמר מ-אִישׁ יְהוּדִי - צריכה שתהא כתובה כולה;

ואמר רב חלבו אמר רב חמא בר גוריא אמר רב: מגילה נקראת ספר [אסתר ט,לב: וּמַאֲמַר אֶסְתֵּר קִיַּם דִּבְרֵי הַפֻּרִים הָאֵלֶּה וְנִכְתָּב בַּסֵּפֶר] ונקראת אגרת [אסתר ט,כו: ...עַל כֵּן עַל כָּל דִּבְרֵי הָאִגֶּרֶת הַזֹּאת וּמָה רָאוּ עַל כָּכָה וּמָה הִגִּיעַ אֲלֵיהֶם, פסוק כט: ... אֶת כָּל תֹּקֶף לְקַיֵּם אֵת אִגֶּרֶת הַפּוּרִים הַזֹּאת הַשֵּׁנִית]: נקראת ספר: שאם תפרה בחוטי פשתן – פסולה (דאיכא למאן דאמר במסכת מכות (יא,א): ספר תורה שתפרו בפשתן פסולה), ונקראת אגרת (לומר שאינה חמורה כספר): שאם הטיל בה שלשה חוטי גידין – כשרה.

אמר רב נחמן: ובלבד שיהו משולשין (שיהא מראש התפר עד מקום תפירת הגיד כממנו ועד הגיד השני, ומן השני לשלישי כמשלישי לסוף התפר)!

אמר רב יהודה אמר שמואל: הקורא במגילה הכתובה בין הכתובים (ספרים שהיו בימי החכמים כולן בגליון, כספר תורה שלנו) - לא יצא (דבעינן אגרת לעצמה, דמיפרסם ניסא טפי: דכי קוראה בין הכתובים נראה כקורא במקרא)!

אמר רבא: לא אמרן אלא דלא מחסרא ומייתרא פורתא, אבל מחסרא ומייתרא פורתא (ארוכה משאר הקלפים למעלה או למטה, או קצרה מהן, ויש לה היכר לעצמה) - לית לן בה.

לוי בר שמואל הוה קא קרי קמיה דרב יהודה במגילה

(מגילה יט,ב)

הכתובה בין הכתובים; אמר ליה: הרי אמרו '*הקורא במגילה הכתובה בין הכתובים לא יצא*'?

אמר רבי חייא בר אבא אמר רבי יוחנן: הקורא במגילה הכתובה בין הכתובים לא יצא, ומחו לה אמוחא (לאחר שאמר שמועה זו הכה על קדקדה, כלומר, סתר מקצתה, ואמר): בצבור שנו.

ואמר רבי חייא בר אבא אמר רבי יוחנן: שיור התפר הלכה למשה מסיני (כשתופרין יריעות של ספר תורה לחברן יחד, משיירין בתפר למעלה ולמטה);

ומחו לה אמוחא (לאחר שאמרה הכה על מוחה, כלומר חזר וסתר, ואמר): ולא אמרו (לאו הלכה למשה מסיני הוא, אלא חכמים אמרו) אלא כדי שלא יקרע (שאם אינו משייר מהדק בחזקה כשהוא מהדקו לספר תורה - והוא נקרע; אבל עכשיו כשהוא מהדקו בכח ומתחיל להרחיב ורוצה להיקרע - מונע מלהדקו יותר).

ואמר רבי חייא בר אבא אמר רבי יוחנן: אלמלי נשתייר במערה שעמד בה משה ואליהו (כשעבר הקדוש ברוך הוא לפניו, שנאמר וְשַׂמְתִּיךָ בְּנִקְרַת הַצּוּר (שמות לג,כב), ואליהו אף הוא עמד באותה מערה ועבר הקדוש ברוך הוא לפניו, שנאמר וַיָּבֹא שָׁם אֶל הַמְּעָרָה וַיָּלֶן שָׁם... וַיֹּאמֶר צֵא וְעָמַדְתָּ בָהָר לִפְנֵי ה' וְהִנֵּה ה' עֹבֵר וגו' (מלכים א' יט, פסוקים ט-יא)) כמלא נקב מחט סדקית (שלנו: שהיא דקה ותופרין בה סדקי בגדים, ויש מחט אחרת גסה, שנקראת 'מחט של שקאין'; **אלמלי נשתייר בה נקב כפי מחט** כשעבר עליהן הקדוש ברוך הוא, כמו שנאמר וְשַׂכֹּתִי כַפִּי עָלֶיךָ עַד עָבְרִי (שמות לג,כב)) - לא היו יכולין לעמוד מפני האורה, שנאמר (שמות לג,כ) [וַיֹּאמֶר לֹא תוּכַל לִרְאֹת אֶת פָּנָי] כִּי לֹא יִרְאַנִי הָאָדָם וָחָי.

ואמר רבי חייא בר אבא אמר רבי יוחנן: מאי דכתיב (דברים ט,י) וַיִּתֵּן ה' אֵלַי אֶת שְׁנֵי לוּחֹת הָאֲבָנִים כְּתֻבִים בְּאֶצְבַּע אֱלֹהִים] וַעֲלֵיהֶם כְּכָל הַדְּבָרִים אֲשֶׁר דִּבֶּר ה' עִמָּכֶם בָּהָר [מִתּוֹךְ הָאֵשׁ בְּיוֹם הַקָּהָל]? - מלמד שהראהו הקב"ה למשה דקדוקי תורה (ריבויין אתין וגמין, מיעוטין אכין ורקין) ודקדוקי סופרים (שדקדקו האחרונים מלשון משנת הראשונים) ומה שהסופרים עתידין לחדש'; ומאי ניהו? - מקרא מגילה.

משנה:

הכל כשרין לקרות את המגילה חוץ מחרש שוטה וקטן.

רבי יהודה מכשיר בקטן.

גמרא:

מאן תנא חרש דיעבד נמי לא?

אמר רב מתנה: רבי יוסי היא, דתנן: [ברכות פ"ב מ"ג] '*הקורא את שמע ולא השמיע לאזנו יצא; רבי יוסי אומר: לא יצא*' ('לא יצא' דיעבד הוא);

וממאי דרבי יוסי היא, ודיעבד נמי לא (וממאי ד'*חוץ מחרש*' דקאמר מתניתין - אפילו בדיעבד קאמר, ורבי יוסי היא דפסל בדיעבד)? דלמא רבי יהודה היא ולכתחלה הוא דלא (ובהא איכא למימר דאפילו רבי יהודה מודה, דהא לא שמעינן ליה דפליג אלא בדיעבד), הא דיעבד שפיר דמי?

לא סלקא דעתך, דקתני חרש דומיא דשוטה וקטן: מה שוטה וקטן דיעבד נמי לא - אף חרש דיעבד נמי לא.

ודלמא הא כדאיתא והא כדאיתא?

מדקתני סיפא '*רבי יהודה מכשיר בקטן*' - מכלל דרישא לאו רבי יהודה היא.

ודלמא כולה רבי יהודה היא?

מי דמי: רישא לפסולה וסיפא לכשירה!

('לא דמי רישא לפסולה וסיפא להכשיר' - לא גרסינן ליה, דלישנא יתירא הוא.)

ודלמא כולה רבי יהודה היא, ותרי גווני קטן קתני לה, וחסורי מיחסרא והכי קתני: '*הכל כשרין לקרות את המגילה חוץ מחרש שוטה וקטן* (הא כדאיתא והא כדאיתא, חרש לכתחילה ושוטה אפילו בדיעבד); במה דברים אמורים? - בקטן שלא הגיע לחינוך (לחינוך מצות, כגון בן תשע ובן עשר, כדאמרינן ביומא בפרק בתרא (פב,א)), אבל בקטן שהגיע לחינוך - אפילו לכתחלה, ש*רבי יהודה מכשיר בקטן*'!

במאי אוקימתא? כרבי יהודה, ודיעבד (ואשמעת לן דכי אמר רבי יהודה בלא השמיע לאזנו יצא - בדיעבד קאמר, ולא לכתחילה)? אלא הא דתני רבי יהודה בריה דרבי שמעון בן פזי: '*חרש המדבר ואינו שומע - תורם לכתחלה*' (ואף על פי שהוא צריך לברך, ואין אזניו שומעות הברכה שהוא מוציא מפיו), מני?: אי רבי יהודה - דיעבד אין לכתחלה לא! אי רבי יוסי - דיעבד נמי לא!

ואלא מאי, רבי יהודה ואפילו לכתחלה (אלא מאי - בעית למימר דרבי יהודה דאמר בלא השמיע לאזנו יצא אפילו לכתחילה, כי היכי דתיקום הא דרבי יהודה בריה דרבי שמעון בן פזי אליביה, והאי דקא מיפלגי בדיעבד - להודיעך כחו דרבי יוסי)? אלא הא דתניא '*לא יברך אדם ברכת המזון בלבו ואם בירך יצא*' מני? לא רבי יהודה ולא רבי יוסי: אי רבי יהודה, אפילו לכתחלה; אי רבי יוסי, אפילו דיעבד נמי לא!?

(מגילה כ,א)

לעולם רבי יהודה, ואפילו לכתחילה (מכשיר, ומתניתין רבי יוסי היא, ואפילו דיעבד לא), ולא קשיא: הא (דתורם לכתחילה) דידיה (רבי יהודה), הא (דברכת המזון) דרביה (משמו של רבי אלעזר בן עזריה אמרה, שצריך להשמיע), דתניא: '*רבי יהודה אומר משום רבי אלעזר בן עזריה: הקורא את שמע צריך שישמיע לאזנו* (והאי לישנא משמע לכתחילה, אבל דיעבד יצא)*, שנאמר* (דברים ו,ד) *שְׁמַע יִשְׂרָאֵל ה' אֱלֹהֵינוּ ה' אֶחָד: השמע לאזניך מה שאתה מוציא מפיך;*

*רבי מאיר אומר:* (דברים ו,ן) [וְהָיוּ הַדְּבָרִים הָאֵלֶּה] *אֲשֶׁר אָנֹכִי מְצַוְּךָ הַיּוֹם עַל לְבָבֶךָ: אחר כוונת הלב הן הן הדברים*'.

השתא דאתית להכי (לאשמועינן הא פלוגתא דרבי יהודה ורבי מאיר) - אפילו תימא רבי יהודה כרביה סבירא ליה (דאמר בקריאת שמע יצא, דיעבד - אין, לכתחילה - לא, ומתניתין נמי לכתחילה הוא דפסלה לחרש, ורבי יהודה היא, והך דברכת המזון נמי רבי יהודה היא), והא דתני יהודה בריה דרבי שמעון בן פזי (ודקשיא לך הא דיהודה בריה דרבי שמעון בן פזי מני, לא רבי יהודה ולא רבי יוסי) - רבי מאיר היא (דמכשר לכתחילה).

ר' יהודה מכשיר בקטן:

תניא: '*אמר רבי יהודה: קטן הייתי וקריתיה למעלה מרבי טרפון וזקנים בלוד!*

*אמרו לו: אין מביאין ראיה מן הקטן.*'

תניא: '*אמר רבי: קטן הייתי וקריתיה למעלה מרבי יהודה!*

*אמרו לו: אין מביאין ראיה מן המתיר* (רבי יהודה שקרית לפניו הוא המתיר את הקטן, ואין לך להביא ראיה ממנו, שהרי רבים חולקין עליו)'

ולימרו ליה 'אין מביאין ראיה מן הקטן'?

חדא ועוד קאמרו ליה: חדא, דקטן היית; ועוד: אפילו גדול היית - אין מביאין ראיה מן המתיר.

משנה:

אין קורין את המגילה,

ולא מלין,

ולא טובלין ולא מזין (משיגיע שביעי לזב ולטמא מת - אין אומרים משחשיכה בכניסת שביעי ראוי לטבול; אף על גב דלילה תחילת יום היא, הכא יום בעינן; אבל משעבר היום מותר לטבול בלילה; ובגמרא יליף לה לכולהו;)

וכן שומרת יום כנגד יום לא תטבול (בגמרא מפרש מאי שנא דנקט להא תו באנפי נפשה, הא תנא ליה '*אין טובלין*')

- עד שתנץ החמה (שיצא מסָפק לילה); וכולן שעשו משעלה עמוד השחר - כשר (דמעלות השחר - יממא הוא; אבל לפי שאין הכל בקיאין בו - צריכין להמתין עד הנץ החמה).

גמרא:

מנלן?

דאמר קרא: (אסתר ט,כח) וְהַיָּמִים הָאֵלֶּה נִזְכָּרִים וְנַעֲשִׂים [בְּכָל דּוֹר וָדוֹר מִשְׁפָּחָה וּמִשְׁפָּחָה מְדִינָה וּמְדִינָה וְעִיר וָעִיר וִימֵי הַפּוּרִים הָאֵלֶּה לֹא יַעַבְרוּ מִתּוֹךְ הַיְּהוּדִים וְזִכְרָם לֹא יָסוּף מִזַּרְעָם]: ביום אִין, בלילה לא!

לימא תיהוי תיובתא דרבי יהושע בן לוי, דאמר רבי יהושע בן לוי: 'חייב אדם לקרות את המגילה בלילה ולשנותה ביום'?

כי קתני (עד שתהא הנץ החמה) – אדְיום (אקרייה שניה, וקאמר שיהא של יום ביום).

ולא מלין:

דכתיב: (ויקרא יב,ג) וּבַיּוֹם הַשְּׁמִינִי יִמּוֹל [בְּשַׂר עָרְלָתוֹ].

ולא טובלין ולא מזין:

דכתיב (במדבר יט,יט) וְהִזָּה הַטָּהֹר עַל הַטָּמֵא בַּיּוֹם [הַשְּׁלִישִׁי **וּבַיּוֹם** הַשְּׁבִיעִי וְחִטְּאוֹ **בַּיּוֹם**] הַשְּׁבִיעִי [וְכִבֶּס בְּגָדָיו **וְרָחַץ בַּמַּיִם** וְטָהֵר בָּעָרֶב], ואיתקש טבילה להזיה (דכתיב בסיפיה וְרָחַץ בַּמַּיִם, והוא הדין לזב וְזָבָה).

וכן שומרת יום כנגד יום (לאחר שכלה שבעה ימי נדה נכנסין אחד עשר יום הקרויין 'ימי זיבה', שאם תראה בהן שלשה ימים רצופין - הרי היא זבה, וטעונה ספירת שבעה וקרבן; ואם תראה יום אחד - שומרת יום למחרת וטובלת, ומקראי יליף לה בתורת כהנים, ומייתי לה בשמעתא בתרייתא דמסכת נדה) לא תטבול עד שתנץ החמה:

פשיטא! מאי שנא שומרת יום כנגד יום מכל חייבי טבילות?

איצטריך: סלקא דעתך אמינא 'תיהוי (הך ראיה של זבה) כראיה ראשונה של זב, וראיה ראשונה של זב איתקש לבעל קרי, דכתיב (ויקרא טו,לב) זֹאת תּוֹרַת הַזָּב (חדא זיבה כתיב הכא, והיינו ראיה ראשונה) וַאֲשֶׁר תֵּצֵא מִמֶּנּוּ שִׁכְבַת זֶרַע (היינו בעל קרי) [לְטָמְאָה בָהּ]: מה בעל קרי טובל ביום, האי נמי ליטבול ביומיה'?

והא ביממא לא מצי טבלה, דכתיב (ויקרא טו,כו) [כָּל הַמִּשְׁכָּב אֲשֶׁר תִּשְׁכַּב עָלָיו] כָּל יְמֵי זוֹבָהּ כְּמִשְׁכַּב נִדָּתָהּ יִהְיֶה לָּהּ [וְכָל הַכְּלִי אֲשֶׁר תֵּשֵׁב עָלָיו טָמֵא יִהְיֶה כְּטֻמְאַת נִדָּתָהּ] (והך קרא - בראיית שומרת יום כנגד יום קאי; מרבויי כָּל יְמֵי דרשינן לה במסכת נדה (עג,א)), בליליא מיהת ליעביד מקצת שימור ותיטבול (ואמרינן התם: יִהְיֶה לָּהּ - מלמד שסופרת אחד לאחד, קצת מיום המחרת, הלכך, בלילה מיהת תטבול, דעבדה קצת שימור)?

קא משמע לן: כיון דבעיא ספירה (כיון דהאי אחד לאחד משום ספירה היא, מדוגמת ספירת שבעה) -

(מגילה כ,ב)

ספירה ביממא היא (דכתיב וְסָפְרָה לָּהּ שִׁבְעַת יָמִים (ויקרא טו,כח)).

וכולן שעשו משעלה עמוד השחר - כשר:

מנהני מילי?

אמר רבא: דאמר קרא: (בראשית א,ה) וַיִּקְרָא אֱלֹהִים לָאוֹר יוֹם [וְלַחֹשֶׁךְ קָרָא לָיְלָה וַיְהִי עֶרֶב וַיְהִי בֹקֶר יוֹם אֶחָד] - למאיר ובא קראו 'יום'!

אלא מעתה, וְלַחֹשֶׁךְ קָרָא לָיְלָה למחשיך ובא קרא לילה!? הא קיימא לן דעד צאת הכוכבים לאו לילה הוא!?

אלא אמר רבי זירא, מהכא: (נחמיה ד,טו) וַאֲנַחְנוּ עֹשִׂים בַּמְּלָאכָה וְחֶצְיָם מַחֲזִיקִים בָּרְמָחִים מֵעֲלוֹת הַשַּׁחַר עַד צֵאת הַכּוֹכָבִים, ואומר: (נחמיה ד,טז) [גַּם בָּעֵת הַהִיא אָמַרְתִּי לָעָם אִישׁ וְנַעֲרוֹ יָלִינוּ בְּתוֹךְ יְרוּשָׁלִָם] וְהָיוּ לָנוּ הַלַּיְלָה מִשְׁמָר וְהַיּוֹם מְלָאכָה;

מאי '*ואומר*'?

וכי תימא משעלה עמוד השחר לאו יממא, ומכי ערבא שמשא ליליא, ואינהו מקדמי (מקדימין) ומחשכי (מעריבין) - תא שמע: וְהָיוּ לָנוּ הַלַּיְלָה מִשְׁמָר וְהַיּוֹם מְלָאכָה (שמע מינה: כל זמן שעסוקים במלאכה קרי 'יום', ולא קדמותא וחשכותא).

משנה:

(אף על גב דקיימא לן זריזין מקדימין למצות, דכתיב וַיַּשְׁכֵּם אַבְרָהָם בַּבֹּקֶר (בראשית כב,ג), אפילו הכי) כל היום כשר לקריאת המגילה, ולקריאת ההלל, ולתקיעת שופר, ולנטילת לולב, ולתפלת המוספין, ולמוספין, ולוידוי הפרים (פר העלם דבר של צבור ופר כהן משיח, שמתודין עליו חטא שהביאוהו עליו, כדאמרינן במסכת יומא (לו,ב): '*והתודה על חטאת עון חטאת*'; כתיב הכא וְכִפֶּר עָלָיו הַכֹּהֵן (ויקרא ד,לא), וכתיב התם: ביום הכפורים יָעֳמַד חַי לִפְנֵי ה’ לְכַפֵּר עָלָיו וגו' (ויקרא טז,י); מה להלן כפרת דברים וביום, כדיליף לקמן - אף כאן כפרת דברים וביום), ולוידוי מעשר, ולוידוי יום הכפורים, לסמיכה, לשחיטה, לתנופה, להגשה, לקמיצה, ולהקטרה, למליקה (של עוף), ולקבלה (לקבלת הדם), ולהזיה (לזריקת הדם, והזיית פרים הנשרפין וחטאות הפנימיות שהיא זריקה שלהן), ולהשקיית סוטה, ולעריפת העגלה, ולטהרת המצורע;

כל הלילה כשר לקצירת העומר, ולהקטר חלבים ואברים;

זה הכלל: דבר שמצותו ביום - כשר כל היום; דבר שמצותו בלילה - כשר כל הלילה.

גמרא:

['כל היום כשר לקריאת מגילה'] מנלן?

דאמר קרא: (מגילה ט,כח) וְהַיָּמִים הָאֵלֶּה נִזְכָּרִים וְנַעֲשִׂים [בְּכָל דּוֹר וָדוֹר מִשְׁפָּחָה וּמִשְׁפָּחָה מְדִינָה וּמְדִינָה וְעִיר וָעִיר וִימֵי הַפּוּרִים הָאֵלֶּה לֹא יַעַבְרוּ מִתּוֹךְ הַיְּהוּדִים וְזִכְרָם לֹא יָסוּף מִזַּרְעָם];

לקריאת ההלל - דכתיב (תהלים קיג,ג) מִמִּזְרַח שֶׁמֶשׁ עַד מְבוֹאוֹ [מְהֻלָּל שֵׁם ה'].

רב יוסף אומר: (תהלים קיח,כד) זֶה הַיּוֹם עָשָׂה ה' [נָגִילָה וְנִשְׂמְחָה בוֹ];

ולנטילת לולב - דכתיב: (ויקרא כג,מ) וּלְקַחְתֶּם לָכֶם בַּיּוֹם הָרִאשׁוֹן [פְּרִי עֵץ הָדָר כַּפֹּת תְּמָרִים וַעֲנַף עֵץ עָבֹת וְעַרְבֵי נָחַל וּשְׂמַחְתֶּם לִפְנֵי ה’ אֱלֹהֵיכֶם שִׁבְעַת יָמִים];

ולתקיעת שופר - דכתיב: (במדבר כט,א) [וּבַחֹדֶשׁ הַשְּׁבִיעִי בְּאֶחָד לַחֹדֶשׁ מִקְרָא קֹדֶשׁ יִהְיֶה לָכֶם כָּל מְלֶאכֶת עֲבֹדָה לֹא תַעֲשׂוּ] יוֹם תְּרוּעָה יִהְיֶה לָכֶם;

ולמוספין - דכתיב (ויקרא כג,לז) [אֵלֶּה מוֹעֲדֵי ה’ אֲשֶׁר תִּקְרְאוּ אֹתָם מִקְרָאֵי קֹדֶשׁ לְהַקְרִיב אִשֶּׁה לַה’ עֹלָה וּמִנְחָה זֶבַח וּנְסָכִים] דְּבַר יוֹם בְּיוֹמוֹ;

ולתפלת המוספין - כמוספין שויוה רבנן;

ולוידוי פרים - דיליף כפרה כפרה מיום הכפורים, דתניא גבי יום הכפורים [יומא לו,ב]: '(ויקרא טז,ו) [וְהִקְרִיב אַהֲרֹן אֶת פַּר הַחַטָּאת אֲשֶׁר לוֹ] *וְכִפֶּר בַּעֲדוֹ וּבְעַד בֵּיתוֹ - בכפרת דברים הכתוב מדבר*' (וידוי, במסכת יומא (לו,ב) מסיים לה: אתה אומר בכפרת דברים, או אינו אלא בכפרת דמים? הרי הוא אומר [ויקרא טז,יא] וְשָׁחַט אֶת פַּר הַחַטָּאת אֲשֶׁר לוֹ - למדנו שעדיין לא נשחט הפר), וכפרה ביממא הוא, דכתיב (ויקרא טז,ל) [כִּי] בַיּוֹם הַזֶּה יְכַפֵּר עֲלֵיכֶם [לְטַהֵר אֶתְכֶם מִכֹּל חַטֹּאתֵיכֶם לִפְנֵי ה' תִּטְהָרוּ] (אלמא כפרתו ביום);

ולוידוי מעשר - דכתיב (דברים כו,יג) וְאָמַרְתָּ לִפְנֵי ה' אֱלֹהֶיךָ בִּעַרְתִּי הַקֹּדֶשׁ מִן הַבַּיִת [וְגַם נְתַתִּיו לַלֵּוִי וְלַגֵּר לַיָּתוֹם וְלָאַלְמָנָה כְּכָל מִצְוָתְךָ אֲשֶׁר צִוִּיתָנִי לֹא עָבַרְתִּי מִמִּצְוֹתֶיךָ וְלֹא שָׁכָחְתִּי] וסמיך ליה (דברים כו,טז) הַיּוֹם הַזֶּה ה' אֱלֹהֶיךָ מְצַוְּךָ [לַעֲשׂוֹת אֶת הַחֻקִּים הָאֵלֶּה וְאֶת הַמִּשְׁפָּטִים וְשָׁמַרְתָּ וְעָשִׂיתָ אוֹתָם בְּכָל לְבָבְךָ וּבְכָל נַפְשֶׁךָ];

לסמיכה ולשחיטה - דכתיב (ויקרא ג,ח) וְסָמַךְ [אֶת יָדוֹ עַל רֹאשׁ קָרְבָּנוֹ] וְשָׁחַט [אֹתוֹ לִפְנֵי אֹהֶל מוֹעֵד וְזָרְקוּ בְּנֵי אַהֲרֹן אֶת דָּמוֹ עַל הַמִּזְבֵּחַ סָבִיב], וכתיב בה בשחיטה (דברים יט,ן) בְּיוֹם זִבְחֲכֶם [יֵאָכֵל וּמִמָּחֳרָת וְהַנּוֹתָר עַד יוֹם הַשְּׁלִישִׁי בָּאֵשׁ יִשָּׂרֵף];

ולתנופה - דכתיב (דברים כג,יב) [וַעֲשִׂיתֶם] בְּיוֹם הֲנִיפְכֶם אֶת הָעֹמֶר [כֶּבֶשׂ תָּמִים בֶּן שְׁנָתוֹ לְעֹלָה לַה'];

ולהגשה - דאיתקש לתנופה, דכתיב (במדבר ה,כה) וְלָקַח הַכֹּהֵן מִיַּד הָאִשָּׁה אֵת מִנְחַת הַקְּנָאֹת וְהֵנִיף [אֶת הַמִּנְחָה לִפְנֵי ה'] וְהִקְרִיב [אֹתָהּ אֶל הַמִּזְבֵּחַ] (והקרבה היא הגשה, דאי אפשר לומר הך הקרבה היא הקטרת הקומץ - דהא כתיב בתריה [פסוק כו] **וְקָמַץ** [הַכֹּהֵן מִן הַמִּנְחָה אֶת אַזְכָּרָתָהּ] **וְהִקְטִיר** [הַמִּזְבֵּחָה], ומה היא הגשה? - מגיש את המנחה ומגיעה בקרן מערבית דרומית של מזבח, כנגד חודה של קרן, ואחר כך קומץ; ומקראי יליף לה במסכת סוטה (יד,ב) ובמנחות (יט,ב));

ולמליקה ולקמיצה ולהקטרה (בהקטרת קומץ קאמר, שהיא במנחה כנגד זריקת דם בזבחים, ואינה כשרה אלא ביום, אבל הקטר חלבים ואברים - תנן במתניתין דכשרים כל הלילה) ולהזיה - דכתיב (ויקרא ז,לח) [אֲשֶׁר צִוָּה ה' אֶת מֹשֶׁה בְּהַר סִינָי] בְּיוֹם צַוֹּתוֹ אֶת בְּנֵי יִשְׂרָאֵל [לְהַקְרִיב אֶת קָרְבְּנֵיהֶם לַה' בְּמִדְבַּר סִינָי]; (וכל הני - הקרבת הקרבן נינהו: דאילו הקטרת קומץ - הקרבה היא, וקמיצה איתקש להקטרה, דכתיב [פסוק כו] **וְקָמַץ** [הַכֹּהֵן מִן הַמִּנְחָה אֶת אַזְכָּרָתָהּ] **וְהִקְטִיר** [הַמִּזְבֵּחָה], מליקת עוף - מליקתו והזייתו כאחת, והזייתו היא הקרבתו; קבלת דם - הקרבה קרי לה, דאמר מר (חגיגה יא,א): והקריבו - זו קבלת הדם, אי נמי: לְהַקְרִיב - כל צורכי הקרבה; קמיצה ומליקה וקבלה כולן צרכי הקרבה הן, ואי אפשר בלא הן, אבל הגשה ותנופה - אינן מעכבין.)

ולהשקיית סוטה - אתיא תורה תורה: כתיב הכא (במדבר ה,ל) [אוֹ אִישׁ אֲשֶׁר תַּעֲבֹר עָלָיו רוּחַ קִנְאָה וְקִנֵּא אֶת אִשְׁתּוֹ וְהֶעֱמִיד אֶת הָאִשָּׁה לִפְנֵי ה'] וְעָשָׂה לָהּ הַכֹּהֵן אֵת כָּל הַתּוֹרָה הַזֹּאת, וכתיב התם (דברים יז,יא) עַל פִּי הַתּוֹרָה אֲשֶׁר יוֹרוּךָ וְעַל הַמִּשְׁפָּט אֲשֶׁר יֹאמְרוּ לְךָ תַּעֲשֶׂה לֹא תָסוּר מִן הַדָּבָר אֲשֶׁר יַגִּידוּ לְךָ יָמִין וּשְׂמֹאל:

(מגילה כא,א)

מה משפט ביום (דכתיב וְהָיָה בְּיוֹם הַנְחִילוֹ אֶת בָּנָיו (דברים כא,טז) - אורעה כל הפרשה כולה להיות דין [במסכת סנהדרין בפרק 'אחד דיני ממונות' (לד,ב)]) - אף כאן ביום;

ולעריפת העגלה - אמרי דבי רבי ינאי: כפרה כתיב בה, כקדשים. [דברים כא,ח כַּפֵּר לְעַמְּךָ יִשְׂרָאֵל אֲשֶׁר פָּדִיתָ ה' וְאַל תִּתֵּן דָּם נָקִי בְּקֶרֶב עַמְּךָ יִשְׂרָאֵל וְנִכַּפֵּר לָהֶם הַדָּם];

ולטהרת מצורע (בצפרים ועץ ארז ואזוב ושני תולעת) - דכתיב (ויקרא יד,ב) זֹאת תִּהְיֶה תּוֹרַת הַמְּצֹרָע בְּיוֹם טָהֳרָתוֹ [וְהוּבָא אֶל הַכֹּהֵן];

כל הלילה כשר לקצירת העומר - דאמר מר: קצירה וספירה בלילה (ויליף לה במסכת מנחות מקראי), והבאה ביום;

ולהקטר חלבים ואברים - דכתיב (ויקרא ו,ב) [צַו אֶת אַהֲרֹן וְאֶת בָּנָיו לֵאמֹר זֹאת תּוֹרַת הָעֹלָה הִוא הָעֹלָה] עַל מוֹקְדָה עַל הַמִּזְבֵּחַ כָּל הַלַּיְלָה עַד הַבֹּקֶר [וְאֵשׁ הַמִּזְבֵּחַ תּוּקַד בּוֹ].

זה הכלל דבר שמצותו ביום כשר כל היום:

'*זה הכלל*' לאתויי מאי?

לאתויי סידור בזיכין וסלוק בזיכין וכרבי יוסי, דתניא (במסכת מנחות): '*רבי יוסי אומר: סילק את הישנה שחרית וסידר את החדשה ערבית - אין בכך כלום* (אפילו סילק את הישנה שחרית וסידר את החדשה ערבית - אף זו היתה 'תָּמִיד',)*; ומה אני מקיים* [שמות כה,ל: וְנָתַתָּ עַל הַשֻּׁלְחָן לֶחֶם פָּנִים] *לְפָנַי**תָּמִיד? - שלא יהא שולחן בלא לחם* (שלא ילין שולחן בלא לחם, אבל לרבנן - טפחו של זה מסדר בצד טפחו של מסלק).

דבר שמצותו בלילה כשר כל הלילה:

לאתויי מאי?

לאתויי אכילת פסחים, ודלא כרבי אלעזר בן עזריה, דתניא: '(שמות יב,ח) וְאָכְלוּ אֶת הַבָּשָׂר בַּלַּיְלָה הַזֶּה [צְלִי אֵשׁ וּמַצּוֹת עַל מְרֹרִים יֹאכְלֻהוּ] - אמר רבי אלעזר בן עזריה: נאמר כאן בַּלַּיְלָה הַזֶּה ונאמר להלן (שמות יב,יב) וְעָבַרְתִּי בְאֶרֶץ מִצְרַיִם בַּלַּיְלָה הַזֶּה [וְהִכֵּיתִי כָל בְּכוֹר בְּאֶרֶץ מִצְרַיִם מֵאָדָם וְעַד בְּהֵמָה וּבְכָל אֱלֹהֵי מִצְרַיִם אֶעֱשֶׂה שְׁפָטִים אֲנִי ה']; מה להלן עד חצות - אף כאן עד חצות.'

הדרן עלך הקורא למפרע